ইউক্রেনের জন্য যুক্তরাষ্ট্রের নতুন সামরিক প্যাকেজে যা থাকছে
ইউক্রেনের জন্য আরও দুই বিলিয়ন মার্কিন ডলারের সামরিক সহায়তা দেবে যুক্তরাষ্ট্র। এবারের প্যাকেজে অন্যান্য যুদ্ধাস্ত্রের পাশাপাশি দূরপাল্লার রকেট অন্তর্ভুক্ত থাকবে।







বুধবার দুই মার্কিন কর্মকর্তার বরাত দিয়ে বার্তা সংস্থা রয়টার্স এ পরিকল্পনার কথা জানিয়েছে।




এ দুই কর্মকর্তারা জানান, চলতি সপ্তাহের মধ্যেই এ সহায়তা ঘোষণা করা হবে বলে আশা করা হচ্ছে। এবারের প্যাকেজে প্যাট্রিয়ট এয়ার ডিফেন্স সিস্টেম, নির্ভুল-নির্দেশিত যুদ্ধাস্ত্র ও জ্যাভলিন অ্যান্টি ট্যাংক অস্ত্রের জন্য সহায়তা সরঞ্জাম অন্তর্ভুক্ত করা হচ্ছে।
এক কর্মকর্তা বলেন, প্যাকেজের একটি অংশ ১.৭২৫ বিলিয়নের হবে। সেটি ইউক্রেন সিকিউরিটি অ্যাসিস্ট্যান্স ইনিশিয়েটিভ (ইউএসএআই) নামে পরিচিত একটি তহবিল থেকে আসবে।
ইউএসএআই তহবিল এইচএডব্লিউকে এয়ার ডিফেন্স, কাউন্টার-ড্রোন সিস্টেম, কাউন্টার আর্টিলারি, এয়ার সার্ভাইলেন্স রাডার, যোগাযোগ সরঞ্জাম, পিইউএমএ ড্রোন, প্যাট্রিয়টস ও ব্র্যাডলিসের মতো প্রধান সিস্টেমের খুচরা যন্ত্রাংশের অর্থ প্রদানের জন্যও ব্যবহার করা হবে।
কর্মকর্তা আরও বলেন, এ ছাড়া উল্লেখযোগ্য পরিমাণ চিকিৎসা সরঞ্জাম এর মধ্যে যুক্ত থাকবে।

ইউক্রেনের জন্য আরও দুই বিলিয়ন মার্কিন ডলারের সামরিক সহায়তা দেবে যুক্তরাষ্ট্র। এবারের প্যাকেজে অন্যান্য যুদ্ধাস্ত্রের পাশাপাশি দূরপাল্লার রকেট অন্তর্ভুক্ত থাকবে।